A Surf Beach Fesztivál keretein belül kerül megrendezésre a  Beach Fesztivál Szörf Kupa, ahol minden pályaverseny kategóriában (Raceboard, Formula, Szlalom, BicTechno293, RSX, Nyílt) szörf futamok kerülnek megrendezésre. A Formula és Szlalom kategória egyben a Magyar Szörf Bajnokság része is. 

Szombaton késő délután Retró Szörf felvonulás kerül megrendezésre, ahol bárki indulhat, aki 25 évnél idősebb szörffelszereléssel nevez.

A Beach Fesztiválon megrendezésre kerül a SURFSTATION SUP Kupa is. 

Versenyutasítás
VERSENY NEVE: Beach Fesztivál Szörf Kupa
Helyszín: Balatonfűzfő, Zagykazetta (Fövenyfürdő melletti terület)

VERSENY RENDEZŐJE: Balatonfűzfő Szörf Klub SE
Felelős versenyvezető: Tóth Csaba 
Versenyigazgató: Utassy Loránd

Versenyrendezők: Gádorfalvi Áron, Vető Márton
Verseny bírók: Kováts György, Dávid Réka
Versenyiroda: Dávid Réka, Vető Márton
HAJÓ OSZTÁLYOK: lásd versenykiírás
SZABÁLYOK: A Vitorlázás 2013-2016. évi ISAF Verseny-szabályai, az MSZSZ 2014. évi Általános Versenykiírása, 

NEVEZÉS HELYE, IDEJE: Balatonfűzfő Zagykazetta, versenyiroda
Nevezés, 2014.06.21-én 08:00-10:00 óráig
Kormányosi értekezlet: 2014. 06. 21. 10:10

NEVEZÉSI DÍJ: minden osztályban 2.000,- Ft, a RETRÓ kategóriában 1.000,- Ft 
KIÍRT OSZTÁLYOK: Szlalom, Formula Windsurfing  Magyar Bajnokság, Techno293 U17 (legjobb U15 és U13), RSX női+ifi, RSX férfi, Raceboard 9.5 (női férfi egyben női maximális vitorlaméret 8.5), Nyílt (kezdőknek, versenyengedéllyel nem rendelkezőknek), RETRÓ (min. 25 évnél öregebb szörf használata)
SPORTOVOSI ENGEDÉLY KÖTELEZŐ
ELSŐ LEHETSÉGES RAJT: szombaton az első lehetséges rajt 11:00

VERSENYPÁLYA: Balatonfűzfő Zagykazetta előtti vízterület 
PÁLYAJELEK: felfújt sárga bóják. 

TERVEZETT FUTTAMOK SZÁMA:  Raceboard, Techno293, RSX osztályoknak 4 futam (napi 2-2). Formula Windsurfing , Szlalom osztálynak 6 futam (napi 3-3), Nyílt és RETRÓ futam külön szabályok szerint (1 futam).
ÓVÁS: Az aznapi futamok befejezése után, az utolsó hajó partra érkezéstől számított fél órán belül. Óvási díj: nincs! 

VERSENY ÉRTÉKELÉSE: Az osztályelőírások szerint.
EREDMÉNYHÍRDETÉS: Vasárnap, az utolsó futam után, a partra érkezést követően 1 óra múlva (≈16 órakor). 

DÍJAZÁS: Raceboard 1-3 helyezett, Nyílt 1-3 helyezett, RSX ffi 1-3 helyezett, RSX női+ifi 1-3 helyezett, T293 (U17: 1-3 helyezett U15: 1 helyezett, U13: 1. helyezett), Szlalom 1-3 helyezett, Formula Windsurfing 1-3 helyezett, RERTÓ, az első három helyezett részesül díjazásban 
Egyéb versenyek, programok: SUP verseny 
Péntek este: 

20.30-tól BRAINS koncert

22.00-tól – 04.30-ig: DJ fellépők: Chris Lawyer, Dandy, JAMES ZABIELA, Invoice 

Szombat napközben:

Lounge on the Beach: pálmafák, napernyők, strandolás, Beach Bár, Zene, DJ-k

Este:

20.30-tól IRIE MAFFIA koncert

22.00-04.30-ig: DJ fellépők: Bárány Attila, Millero, CHRIS LAKE, Edo Denova

Vasárnap napközben: Lounge on the Beach: pálmafák, napernyők, strandolás, Beach Bár, Zene, DJ-k

Este: 

20.30-tól CLOUD 9+ koncert

22.00-04.00-ig: DJ fellépők: ANDRO, Newik, Lauer

A szörf versenyre nevezők belépésre jogosultak a fesztivál esti programjaira is. 
Parkolás: 
A verzió: amennyiben a szörf verseny előtt nem volt nagy esőzés, és a Zagykazetta talajzata száraz, akkor a fehérrel jelölt helyszínen van lehetőség parkolni egész nap. A megközelítése a Sirály utcáról történik (Fűzfő Marina és a Zagykazetta között féluton lehet behajtani), majd a kitaposott földes és füves uton a Zagykazettáig be lehet hajtani autóval. 

B verzió:

Ha fel van ázva a Zagykazetta melletti erdőterület, és nem lehetséges autóval behalytani, akkot a szintén fehérrel besatírozott területen van lehetőség parkolni. Ebben az esetben a kékkel jelölt területre csak addig lehet behajtani autóval, amíg a szörfök le és felpakolása megtörténik. Utána az autókat a külső parkolóban kell hagyni, ami a szörfversenyzőknek lesz fentartva. 
18.00 után nincs lehetőség autóva ki és behajtani a Zagykazetta területére, mert megkezdődik a fesztiválra való beléptetés. 

A lakóautóval érkezők számára javasoljuk, hogy éjszakára parkoljanak a Sirály utca Fűzfő Marina Kikötő felöli végébe az éjszakai programokból fakadó esetleges hangos zajhatások elkerülése érdekében. 

Szörf tárolás
A szörf versenyzőknek lehetőségük van felszereléseiket szombat éjszakára a rendezvény területén hagyni. A felszerelések kordonnal elzárt, kivilágított, biztonságiőrrel védett helyen kerülnek tárolásra. A felszereléseknek fentartott, elzárt területre este 20.30 után nincs lehetőség a belépésre, még azoknak sem, akik a felszerelésüket ott tárolják!

Nappal a szörfök tárolására lehetőség lesz a felállított 20x25m-es rendezvény sátorban. 

A versenykiírás tervezett kiírás, a szervezők a változtatás jogát fenntarták!

Ügyelj a rendre és a tisztaságra!






Balatonfűzfő Szörf Klub SE









